

 REPUBLIKA HRVATSKA

 PRIMORSKO-GORANSKA ŽUPANIJA

 GRAD KASTAV

 UPRAVNI ODJEL ZA FINANCIJE I RAZVOJ

KLASA: 112-03/23-01/01

URBROJ: 2170-07-02/05-23-1

Kastav, 14. prosinca 2023. godine

Temeljem odredbe članka 29. stavak 1. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" br. 86/08, 61/11, 04/18, 112/19), Pročelnik Upravnog odjela za financije i razvoj Grada Kastva objavljuje

**OGLAS**

**za prijam u službu na određeno vrijeme**

Objavljuje se Oglas za prijam u službu na određeno vrijeme na radno mjesto **Referent II. za poslove pisarnice u Odsjeku ureda gradonačelnika u Upravnom odjelu za financije i razvoj Grada Kastva** - 1 izvršitelj/ica na određeno vrijeme radi zamjene duže vrijeme odsutnog službenika.

**Služba na određeno vrijeme ne može postati služba na neodređeno vrijeme, osim ako Zakonom o službenicima i namještenicima u lokalnoj i područnoj (regionalnoj) samoupravi, u nastavku teksta: Zakon, nije drukčije određeno.**

Kandidati moraju ispunjavati sljedeće opće uvjete za prijam u službu propisane odredbom članka 12. Zakona:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima.

Osim općih uvjeta kandidati moraju ispunjavati sljedeće posebne uvjete za prijam u službu propisane Pravilnikom o unutarnjem redu upravnih tijela Grada Kastva ("Službene novine Grada Kastva" br. 06/22, 08/22, 1/23, 10/23):

* srednja stručna sprema upravne, ekonomske ili tehničke struke,
* najmanje jedna godina radnog iskustva na odgovarajućim poslovima,
* poznavanje rada na računalu,
* položen državni ispit (obveza polaganja u zakonskom roku).

Za prijam u službu osobe koja je strani državljanin ili osobe bez državljanstva, osim ispunjavanja uvjeta propisanih posebnih zakonom, potrebno je prethodno odobrenje središnjeg tijela državne uprave nadležnog za službeničke odnose.

U službu ne može biti primljena osoba za čiji prijam postoje zapreke iz odredbi članaka 15. i 16. Zakona.

Na oglas se mogu ravnopravno prijaviti osobe oba spola, a izrazi koji se koriste u ovom oglasu za osobe u muškom rodu uporabljeni su neutralno i odnose se na muške i ženske osobe.

Na oglas se mogu prijaviti i kandidati koji nemaju položen državni ispit, uz obvezu da isti polože u roku godine dana od prijma u službu.

Uz prijavu na oglas potrebno je priložiti:

* životopis;
* dokaz o hrvatskom državljanstvu (*preslik osobne iskaznice, vojne iskaznice, putovnice, domovnice)*;
* dokaz o odgovarajućem stupnju obrazovanja (stručne spreme) i struke određene ovim oglasom *(preslik potvrde o završenom stupnju obrazovanja)*;
* dokaz o ukupnom radnom iskustvu (*preslik potvrde ili elektronički zapis o radno-pravnom statusu - e-radna knjižica*);
* dokaz o radnom iskustvu od najmanje jedne godine ostvarenom na poslovima odgovarajuće stručne spreme i struke *(preslik potvrde poslodavca iz koje je vidljivo na kojim je poslovima kandidat radio, preslik rješenja o rasporedu, preslik ugovora o radu i dr.)*;
* uvjerenje nadležnog suda da se protiv kandidata ne vodi kazneni postupak, ne starije od tri mjeseca *(preslik uvjerenja);*
* vlastoručno potpisanu izjavu kandidata, koju nije potrebno ovjeravati, da za prijam u službu ne postoje zapreke iz odredbi članaka 15. i 16. Zakona *(obrazac izjave objavljen na internetskoj stranici Grada Kastva,* [*www.kastav.hr*](http://www.kastav.hr));
* dokaz o položenom državnom ispitu ako kandidat ima položen državni ispit *(preslik uvjerenja).*

U prijavi na oglas navode se i osobni podaci kandidata (ime i prezime, adresa prebivališta, OIB te broj telefona i e-mail adresa), isključivo za potrebe oglasnog postupka.

Za dokumentaciju na stranom jeziku potrebno je dostaviti ovjereni prijevod iste.

Izabrani kandidat dužan je na zahtjev poslodavca dostaviti original dokumentaciju ili omogućiti uvid u istu.

Izabrani kandidat dužan je, po obavijesti o izboru, priložiti i uvjerenje o zdravstvenoj sposobnosti kojim se dokazuje ispunjavanje općeg uvjeta zdravstvene sposobnosti za obavljanje poslova radnog mjesta na koje se prima.

Kandidat koji ostvaruje pravo prednosti pri zapošljavanju sukladno članku 101. Zakona o hrvatskim braniteljima iz Domovinskog rata i članovima njihovih obitelji ("Narodne novine broj" 121/17, 98/19, 84/21), članku 48. f Zakona o zaštiti vojnih i civilnih invalida rata ("Narodne novine" broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata („Narodne novine" broj 84/21), članku 9. Zakona o profesionalnoj rehabilitaciji i zapošljavanju osoba s invaliditetom ("Narodne novine" broj 157/13, 152/14, 39/18 i 32/20) i članku 22. Ustavnog zakona o pravima nacionalnih manjina ("Narodne novine" broj 155/02, 47/10, 80/10 i 93/11) dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima.

Kandidat koji ostvaruje pravo prednosti pri zapošljavanju sukladno članku 101. Zakona o hrvatskim braniteljima iz Domovinskog rata i članovima njihovih obitelji ("Narodne novine broj" 121/17, 98/19, 84/21), članku 48. f Zakona o zaštiti vojnih i civilnih invalida rata ("Narodne novine" broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata („Narodne novine" broj 84/21), članku 9. Zakona o profesionalnoj rehabilitaciji i zapošljavanju osoba s invaliditetom ("Narodne novine" broj 157/13, 152/14, 39/18 i 32/20) i članku 22. Ustavnog zakona o pravima nacionalnih manjina ("Narodne novine" broj 155/02, 47/10, 80/10 i 93/11) dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta sukladno posebnom zakonu na koji se poziva. Pravo prednosti pri zapošljavanju ostvaruje se pod uvjetima koje propisuje posebni zakon.

Prilikom pozivanja na pravo prednosti kod prijma u službu prema posebnom zakonu, kada pravo prednosti ovisi o načinu prestanka radnog odnosa kod posljednjeg poslodavca (primjerice: da radni odnos nije prestao krivnjom radnika), potrebno je dostaviti preslik dokaza o načinu prestanka prethodnog radnog odnosa.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji dužan je, uz prijavu na natječaj, osim dokaza o ispunjavanju traženih uvjeta, priložiti i dokaze navedene na internetskoj stranici Ministarstva hrvatskih branitelja, na sljedećoj poveznici:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidat koji se poziva na pravo prednosti pri zapošljavanju u skladu s članku 47. Zakona o civilnim stradalnicima iz Domovinskog rata dužan je, uz prijavu na natječaj, osim dokaza o ispunjavanju traženih uvjeta, priložiti i dokaze navedene na internetskoj stranici Ministarstva hrvatskih branitelja, na sljedećoj poveznici:

https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Podnošenjem prijave na oglas kandidat daje privolu Gradu Kastvu za prikupljanje i obradu osobnih podataka navedenih u prijavi i priloženoj dokumentaciji, u svrhu odabira kandidata. Privola za prikupljanje i obradu osobnih podataka je uvjet za prijavu na oglas. Prikupljeni osobni podaci obrađivat će se u skladu s važećim propisima, odnosno Zakonom o provedbi Opće uredbe o zaštiti podataka ("Narodne novine" br. 42/18).

**Prijave na oglas s dokazima o ispunjavanju uvjeta podnose se u roku od 8 dana od dana objave oglasa u Hrvatskom zavodu za zapošljavanje, s naznakom »Prijava na Oglas za prijam u službu na određeno vrijeme - Referent II. za poslove pisarnice«, na adresu: Grad Kastav, Zakona kastafskega 3, 51215 Kastav.**

Osoba koja nije podnijela pravodobnu i urednu prijavu ili ne ispunjava formalne uvjete iz oglasa, neće se smatrati kandidatom prijavljenim na oglas. Urednom se smatra samo prijava koja sadrži sve podatke i priloge navedene u oglasu.

Za kandidate čije su prijave uredne i koji ispunjavanju formalne uvjete provest će se prethodna provjera znanja i sposobnosti bitnih za obavljanje poslova radnog mjesta za koje se primaju putem pisanog testiranja, provjere praktičnog rada na računalu te intervjua. Ako kandidat ne pristupi prethodnoj provjeri znanja i sposobnosti smatra se da je povukao prijavu na oglas.

Opis poslova radnog mjesta, podaci o plaći radnog mjesta, način obavljanja prethodne provjere znanja i sposobnosti kandidata, područje provjere, te pravni i drugi izvori za pripremanje kandidata za tu provjeru objavit će se na internetskoj stranici Grada Kastva, [*www.kastav.hr*](http://www.kastav.hr)*.*

Na istoj internetskoj stranici i na oglasnoj ploči Grada Kastva objavit će se vrijeme i mjesto održavanja prethodne provjere znanja i sposobnosti, najmanje pet dana prije održavanja.

O rezultatima postupka prijma u službu kandidati će biti obaviješteni u zakonskom roku.

Pročelnik

Krešimir Vidović, dipl.oec., v.r.